Éyɔŋ ésíé ésə Salomóŋ á ngābɔ̄ ású ndá Ǹtondôbə é ngáman. Ńdɔ Salomóŋ á ngāsɔ́ ai é byə́m Dávid, ésīá wōē, á ngāvə́ étēde, mɔní, mvɔ́d, ai bilában bísə ású yə̄ nâ á fūdī byá á mə̄ndá mə́ ákúmá yā Ndá Zambá. Abəgə́ lə́ árə́ka ai efúbū tə́mpɛl 2Ńdɔ Salomóŋ á ngātógan bənyiá bodo mvíē bə́sə̄ yā Ísraɛ̂l ai bədzóē bə́sə̄ yā bibə́ga, bətə́bə bə́ ósú yā məndá mə́ bod yā bɔ́n bə́ Ísraɛ̂l, á Yērúzalɛm, nə́ bə́ kə́ nɔŋ árə́ka ámvóé Ǹtondôbə á Dzāl Dávid yā á nə́ Síon. 3Ńdɔ bod bə́sə̄ yā Ísraɛ̂l bə́ ngátógan ósū ǹkúkúmá ámǒs ábóg yā ngɔn zamgbála. 4Éyɔŋ bənyiá bodo mvié bə́sə̄ yā Ísraɛ̂l bə́ ngásuan, ńdɔ bəlevíta bə́ ngabəgə́ árə́ka. 5Ńdɔ̄ bə́ ngázu ai árə́ka ai ebə̌m bikóan, ai míḿfúfúb bīlábǎn yā bí ngábə́ êbə̌m; bəfada ai bəlévita ḿbɔ̄ bə́ ngábəgə́ byá. 6Ńdɔ ǹkúkúmá Salomóŋ ai ǹgúmā ékóán Ísraɛ̂l yā bə́ ngáman tógan ai nyé, á árə́ka ósú, bə́ ngátsíg eyə́gan ábuí bíyə̄m bīnēn ai biyə́m bītɔ̄ŋ yā bí ngábə́ təge ai táŋ, təge ai aláŋá. 7Ńdɔ bəfada bə́ ngázu ai árə́ka amvóé Ǹtondôbə á vóm wóé, á ḿfūfúb étun ndá, nálā watian nâ á ḿfúfúb M̀fúfúbu, á məfǎb bəkerúbim á sí. 8Bəkerúbim bə́ sáma məfǎb á árə́ka á yób, bə́ ngábɔ ebúdiga ású árə́ka ai miḿbóŋ yā étēde. 9Mim̀bóŋ mí ngábə́ ábím áyǎb yə̄ nâ mī yéneŋe məsú a tíege á ḿfúfúb Ḿfúfúbu, ósū ḿfúfúb étun ndá, hədá təge yénē vóm ḿfə̄. Lə́ ngə́nə̄ nálā a zaa kwí ámōs yə aná. 10Dzóm ziŋ é ngábə́ kig á árə́ka səsalá və mə́kɔ́g mə́bɛ̄ yā Mósɛs a ngáfudi á Hórɛb, éyɔŋ Ǹtondôbə a ngábɔ élad amvóé ai bɔ́n bə́ Ísraɛ̂l, á mə̄kwí yā Égîptɛn. 11Éyɔŋ bəfada bə́sə̄ bə́ ngákódō á ḿfūfúb étɔbɔgɔ amú bəfada bə́sə̄ bə́ ngáman fûban təge bəbə̌ bītíé yā mīńsāmbá myábán. 12Bəyia bə́ bía bə́sə̄ yā mvóg Lévi: Asaf, Hémân, ai Yedutun ai bɔ́n bábán bə́ ngábə́ bəgə́ mīḿbəmbə mí ndɔ́mbɔ́, bə́ bomo bitsɔ́í bíkpə́mbé, miǹdiŋ ai mvɛ́d, bə́ tə́lə̄ á ńtōlē dzób yā âlatâr. Ai bɔ́, bəfada[6] ǹtɛd ai məwóm mə́bɛ̄ bɔ̂ bə́ lɔ́ŋɔ̄ tɔ́ŋ.